Blekinge
Store norske leksikon,Geografi,Verdens geografi,Europa,Sveriges geografi
Blekinge er et län og landskap i Sverige, i den sørøstre delen av Götaland. Det er Sveriges minste län i utstrekning og nest minste landskap (etter Öland); 2947 kvadratkilometer med 159 000 innbyggere (2021). Länsstyrelsen ligger i Karlskrona; andre større byer er Karlshamn og Ronneby.
Natur Kysten er sterkt innskåret, lenger inne er det fruktbare løvskogkledde åser, «skogsbygden» mot Småland, et platå om lag 100 meter over havet med småsjøer og trange daler. Næringsliv Jordbruket produserer poteter til brenneriene; hvete, rug, bygg og sukkerbeter. Den tidligere så viktige fiskerinæringen har gått tilbake. Mörrumsån er kjent for sitt laksefiske.Tilvirkningsindustrien har tradisjonelt stor betydning, særlig verkstedindustrien. I senere år er länet rammet av noen større industrinedleggelser, og tjeneste- og kunnskapsintensive foretak har til en viss grad erstattet den tyngre industrien. Forsvaret er en viktig arbeidsgiver. Administrativ inndeling Blekinge er administrativt delt i fem kommuner: Karlskrona Karlshamn Ronneby Sölvesborg Olofström Historie Blekinge ble erobret av Danmark på 1000-tallet, og kom tilbake til Sverige ved freden i Roskilde i 1658. Les mer i Store norske leksikon Sverige Eksterne lenker Region Blekinge Länsstyrelsen Visit Blekinge